b'\n_START_ARTICLE_\nGajanos transportas\n_START_PARAGRAPH_\nGajanos transporto sistem\xc4\x85 sudaro keli\xc5\xb3, gele\xc5\xbeinkelio, oro ir vandens transportas. \xc5\xa0iaurin\xc4\x97je \xc5\xa1alies dalyje, palei pakrant\xc4\x99, transporto sistema yra labiau i\xc5\xa1vystyta nei likusiose teritorijose. Prasti keliai likusioje \xc5\xa1alies dalyje trukdo valstyb\xc4\x97s ekonomikai.\n_START_SECTION_\nMiesto transportas\n_START_PARAGRAPH_\nVie\xc5\xa1ojo transporto sektoriaus paslaugas \xc5\xa1alies sostin\xc4\x97je D\xc5\xbeord\xc5\xbetaune teikia privat\xc5\xabs mikroautobusai, kurie aptarnauja atitinkamose teritorijose. Toki\xc5\xb3 mikroautobus\xc5\xb3 perve\xc5\xbeimo kainos yra reguliuojamos visoje \xc5\xa1alyje. Taksi firm\xc5\xb3 kainos nors ir yra standartin\xc4\x97s, bet reguliuojamos ma\xc5\xbeiau. Tokiomis paslaugomis gyventojai da\xc5\xbenai naudojiesi nor\xc4\x97dami susisiekti su kaimo vietov\xc4\x97mis._NEWLINE_Keli\xc5\xb3 eismo s\xc4\x85lygos yra labai prastos ir ma\xc5\xbeai pri\xc5\xbei\xc5\xabrimos. 2006 m. veik\xc4\x97 tik viena \xc5\xa1viesofor\xc5\xb3 sistema. Eismo kontrol\xc4\x97s tr\xc5\xabkumas sukelia v\xc4\x97lavimus ir avarijas.\n_START_SECTION_\nKeliai\n_START_PARAGRAPH_\n2004 m. Gajanos keli\xc5\xb3 tinkl\xc4\x85 sudar\xc4\x97 3 995 kilometrai. Daugelis keli\xc5\xb3 yra prastos b\xc5\xabkl\xc4\x97s. Jie svarb\xc5\xabs \xc5\xbeem\xc4\x97s \xc5\xabkio, kalnakasybos ir kit\xc5\xb3 \xc5\xabkio \xc5\xa1ak\xc5\xb3 susisiekimui su pakrante ar kitais svarbiais ta\xc5\xa1kais. Pagrindiniai pakrant\xc4\x97s keliai i\xc5\xa1 vakar\xc5\xb3 \xc4\xaf rytus yra asfaltuoti. Nedaug dvijuos\xc4\x8di\xc5\xb3 keli\xc5\xb3. Centrin\xc4\x97 vyriausyb\xc4\x97 nuolatos stengiasi sutvarkyti svarbiausius \xc5\xa1alies kelius._NEWLINE_\xc5\xa0alyje vairuojama kairi\xc4\x85ja kelio puse.\n_START_SECTION_\nTiltai\n_START_PARAGRAPH_\nGajanos pakrant\xc4\x97s keli\xc5\xb3 sistema n\xc4\x97ra prat\xc4\x99sta \xc5\xa1alies pietuose. Tai sudaro keblum\xc5\xb3 kertant Demeraros, Berbiso ar Esekvibo upes. \xc5\xbdmon\xc4\x97ms ir prek\xc4\x97ms jud\xc4\x97ti per \xc5\xa1ias spragas tenka keltais. Demeraros upe nutiestas tiltas._NEWLINE_Demeraros kabantis uosto tiltas tai beveik 2 kilometr\xc5\xb3 dvijuostis tiltas \xc5\xa1alia up\xc4\x97s \xc5\xbeio\xc4\x8di\xc5\xb3. Jis kabo gan \xc5\xbeemai, tod\xc4\x97l pro j\xc4\xaf gali praplaukti tik ma\xc5\xbei laivai. U\xc5\xbe tilto kirtim\xc4\x85 mokamos rinkliavos. Nuo 1998 m. surenkamos rinkliavos u\xc5\xbe tilt\xc4\x85 skiriamos nebe Gajanos vyriausybei, o tilto s\xc4\x85skaitai. Surenkamos pajamos investuojamos \xc4\xaf tilto prie\xc5\xbei\xc5\xabr\xc4\x85._NEWLINE_2009 m. pabaigtas statyti Takutu tiltas, einantis per Takutu up\xc4\x99. \xc5\xa0is tiltas jungia Latem\xc4\x85 ir Brazilij\xc4\x85.\n_START_SECTION_\nGele\xc5\xbeinkelis\n_START_PARAGRAPH_\nTiek keleivi\xc5\xb3, tiek krovini\xc5\xb3 komercin\xc4\x97s gele\xc5\xbeinkelio paslaugos \xc5\xa1alyje veik\xc4\x97 iki 1974 m. Tuomet \xc5\xa1alyje veik\xc4\x97 vos dvi linijos. D\xc4\x97l patiriam\xc5\xb3 nuostoli\xc5\xb3 \xc5\xa1alies vald\xc5\xbeia nutrauk\xc4\x97 gele\xc5\xbeinkeli\xc5\xb3 veikl\xc4\x85 visoje valstyb\xc4\x97je. Gajana n\xc4\x97ra gele\xc5\xbeinkelio linijomis sujungta su kaimynin\xc4\x97mis valstyb\xc4\x97mis.\n_START_SECTION_\nUpi\xc5\xb3 transportas\n_START_PARAGRAPH_\nDideli\xc5\xb3 gabarit\xc5\xb3 ma\xc5\xbeos vert\xc4\x97s prekes gabenti tolimus atstumus yra pigiau vandens transportu. Tai labai svarbu Gajanoje, kur keli\xc5\xb3 infrastrukt\xc5\xabra yra labai prasta. D\xc4\x97l kelioni\xc5\xb3 up\xc4\x97mis, \xc5\xa1alimais j\xc5\xb3 prad\xc4\x97ta pl\xc4\x97toti \xc4\xafvairi ekonomin\xc4\x97 veikla. Svarbiausios tokiam transportui yra Berbiso, Esekvibo ir Demeraros up\xc4\x97s._NEWLINE_Beveik visas eksporto ir importo prek\xc4\x97s atkeliauja \xc4\xaf \xc5\xa1al\xc4\xaf per j\xc5\xabr\xc4\x85. Did\xc5\xbeiausias uostas - \xc5\xa1alies sostin\xc4\x97 D\xc5\xbeord\xc5\xbetaunas, kuris \xc4\xafsik\xc5\xabr\xc4\x99s ties Demeraros up\xc4\x97s \xc5\xbeiotimis._NEWLINE_Up\xc4\x97se yra ribojamas laiv\xc5\xb3 dydis ir laikomasi \xc5\xa1alies ir u\xc5\xbesienio reikalavim\xc5\xb3._NEWLINE_Apie 1 000 kilometr\xc5\xb3 vandens keli\xc5\xb3 Gajanoje naudojama komercijai.\n_START_SECTION_\nOro transportas\n_START_PARAGRAPH_\nOro transportas vaidina itin svarb\xc5\xb3 vaidmen\xc4\xaf Gajanos pl\xc4\x97troje. D\xc4\x97l prast\xc5\xb3 galimybi\xc5\xb3 susisiekti su \xc5\xa1alies pietumis, oro transportas yra beveik vienintel\xc4\x97 priemon\xc4\x97 tai padaryti. Pirmasis skrydis \xc5\xa1alyje \xc4\xafvyko 1913 m. Nuo 1929 m. \xc5\xa1alyje prad\xc4\x97ta teikti oro pa\xc5\xa1to paslauga.\n_START_SECTION_\nTr\xc5\xabkumai\n_START_PARAGRAPH_\nPrastas Gajanos transporto sistemos i\xc5\xa1sivystymas trukdo \xc5\xa1alies ekonominei ir socialinei pl\xc4\x97trai. Pirmiausiai, prasti keliai didina gamybos s\xc4\x85naudas, tod\xc4\x97l ma\xc5\xbeina konkurencingum\xc4\x85, yp\xc4\x85\xc4\x8d kalnakasybos ir mi\xc5\xa1kininkyst\xc4\x97s sektoriuose. Taip pat trukdo daugelio \xc5\xbealiav\xc5\xb3 eksploatavimui i\xc5\xa1 \xc5\xa1alies pietini\xc5\xb3 dali\xc5\xb3. Smarkiai apribotas gyventoj\xc5\xb3 susisiekimas. D\xc4\x97l prastos integracijos \xc4\xaf \xc5\xa1alies piet\xc5\xabs, Gajanai kyla sunkum\xc5\xb3 su \xc5\xa1alies politiniu vientisumu._NEWLINE_Pagal Gajanos nacionalinio vystymosi strategij\xc4\x85 iki 2010 m. tikimasi i\xc5\xa1pl\xc4\x97toti kelius, pagerinti susisiekim\xc4\x85 su kaimynin\xc4\x97mis \xc5\xa1alimis. Pagerinti keliai leist\xc5\xb3 pl\xc4\x97totis \xc5\xa1alies ekonomikai. Tikimasi \xc4\xafkurti giliavandenius uostus Demeraros ir Esekvibo up\xc4\x97se.'